b"\n_START_ARTICLE_\nRiu Buenaventura\n_START_PARAGRAPH_\nEl riu Buenaventura, tamb\xc3\xa9 conegut com el riu fantasma, va ser un riu fictici que es va localitzar originalment a l'actual territori dels Estats Units d'Am\xc3\xa8rica, per\xc3\xb2 mai va existir. Una confusi\xc3\xb3 va contribuir al desenvolupament de l'error: l'expedici\xc3\xb3 de dos pares franciscans espanyols, Francisco Antanasio Dom\xc3\xadnguez i Silvestre V\xc3\xa9lez de Escalante, havia intentat trobar el 1776 una via entre Santa Fe (Nou M\xc3\xa8xic) llavors erritori espanyol fins a Monterey, Calif\xc3\xb2rnia, igualment espanyol. Avan\xc3\xa7aven com els primers blancs pel nord-oest de Nou M\xc3\xa8xic i van descobrir el riu Green, al que ells van denominar com rio San Buenaventura. M\xc3\xa9s lluny, a l'oest, van trobar el riu Silver, que el van prendre el mateix riu i van concloure que prenia una direcci\xc3\xb3 cap al sud-oest i s'encaminava cap a l'oce\xc3\xa0 Pac\xc3\xadfic. No van arribar m\xc3\xa9s lluny a l'oest, sense poder complir el seu prop\xc3\xb2sit.\n_START_SECTION_\nLa cerca d'una comunicaci\xc3\xb3 fluvial transcontinental\n_START_PARAGRAPH_\nFins molt entrat el segle XVIII, l'inter\xc3\xa8s dels brit\xc3\xa0nics en l'explotaci\xc3\xb3 de l'oest de l'Am\xc3\xa8rica del Nord encara no s'ajustava a fer habitable la col\xc3\xb2nia, si no a buscar un cam\xc3\xad comercial entre els centres del nord-est del continent i l'\xc3\x8dndia. L'\xc3\xbanica possibilitat utilitzable per aquesta ruta portava prop del cap Hoorn, a l'extremo d'Am\xc3\xa8rica del Sud, i significava un viatge d'una duraci\xc3\xb3 de gaireb\xc3\xa9 un any. L'exploraci\xc3\xb3 d'un passatge des del nord de l'Oest naufragava en el gel \xc3\xa0rtic. Un riu d'aig\xc3\xbces navegables en l'Am\xc3\xa8rica central, seria una soluci\xc3\xb3 ideal. Si no hi era, la via terrestre entre rius utilitzables hauria de ser el m\xc3\xa9s curt possible. Els espanyols havien trobat ja el 1531, amb Hern\xc3\xa1n Cort\xc3\xa9s, una comunicaci\xc3\xb3 entre Veracruz, en el golf de M\xc3\xa8xic, passant per la ciutat de M\xc3\xa8xic a Zacatula i Acapulco, fins al Pac\xc3\xadfic i havien justificat amb ell la seva hegemonia en aquest oce\xc3\xa0._NEWLINE_Les primeres expedicions a les muntanyes van fracassar. El 1793, Alexander Mackenzie a les ordres de la Companyia de la Badia de Hudson brit\xc3\xa0nica, va ser el primer blanc que va aconseguir arribar la costa del Pac\xc3\xadfic per via terrestre, des del nord, el que m\xc3\xa9s tard ser\xc3\xa0 Canad\xc3\xa0.\n_START_SECTION_\nJohn Charles Fr\xc3\xa9mont\n_START_PARAGRAPH_\nEl fabricador de trampes i descobridor Jedediah Smith va passar la temporada de 1823/24 pel pas sud (South Pass) sobre la divis\xc3\xb2ria continental de les Am\xc3\xa8riques, en les muntanyes Rocoses, i va explorar junt amb els seus acompanyants, com primers nord-americans, els rius de la vessant occidental. El 1827 van travessar Serra Nevada i el desert, com primers blancs. La situaci\xc3\xb3 del desert feia improbable trobar un riu que flu\xc3\xads des de les muntanyes Rocoses cap a l'oest. En els anys 1827/28 va entrar en les valls centrals de Calif\xc3\xb2rnia cap al nord, travessant la regi\xc3\xb3 en qu\xc3\xa8 se suposava que estava el riu Buenaventura._NEWLINE_Nom\xc3\xa9s en 1844 l'expedici\xc3\xb3 de mesura geogr\xc3\xa0fica de John Charles Fr\xc3\xa9mont va confirmar la no exist\xc3\xa8ncia del riu. Fr\xc3\xa9mont va constatar, de maig a octubre de 1842, acompanyat pels guies Thomas Fitzpatrick i Kit Carson, la situaci\xc3\xb3 exacta dels punts centrals de les muntanyes Rocoses i va avan\xc3\xa7ar despr\xc3\xa9s cap a l'oest. En 1843-1844 va establir mesuraments al riu Columbia i tamb\xc3\xa9 a Serra Nevada i en diferents parts de Calif\xc3\xb2rnia. A causa d'alguns errors de mesura al riu Walker, va creure transit\xc3\xb2riament trobar el riu Buenaventura el 27 de gener de 1844, per\xc3\xb2 va descobrir el mateix 28 de gener el seu error._NEWLINE_Quan va estar clar que no hi havia cap cam\xc3\xad fluvial, Fr\xc3\xa9mont i el seu sogre i patrocinador pol\xc3\xadtic, el senador Thomas Hart Benton, van dirigir el seu inter\xc3\xa8s cap al transport ferroviari intercontinental, des de l'est a la costa Oest, que va ser una realitat, finalment, el 1869.\n_START_SECTION_\nGeografia de l'oest\n_START_PARAGRAPH_\nNom\xc3\xa9s Fr\xc3\xa9mont va recon\xc3\xa8ixer que les precipitacions de les muntanyes Rocoses flu\xc3\xafen majorit\xc3\xa0riament cap a l'est, aconseguint finalment el riu Missouri i el riu Mississip\xc3\xad, mentre que a l'oest es trobava el desert, buit d'aig\xc3\xbces fluvials. Gaireb\xc3\xa9 tots els rius del flanc oest flueixen cap al sud, pel riu Green fins al riu Colorado, o cap al nord-oest, pel riu Snake fins al riu Columbia, i nom\xc3\xa9s petites vies d'aigua desembocaven directament a l'oest, a la zona dels grans llacs i del Lago Salado."